Muňko, Dušan, poslanec NR SR (2023-06-21):
Vážený pán podpredseda, dovoľte mi, prosím, ako určenému spravodajcovi výboru predniesť informáciu výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Richarda Takáča, Juraja Blanára, Ladislava Kamenického a Borisa Suska na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov, tlač 1646, vo výboroch Národnej rady Slovenskej republiky v druhom čítaní. Národná rada Slovenskej republiky uznesením č. 2223 z 9. mája 2023 pridelila návrh poslancov Národnej rady Slovenskej republiky Richarda Takáča, Juraja Blanára, Ladislava Kamenického a Borisa Suska na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov týmto výborom Národnej rady Slovenskej republiky: Výboru Národnej rady pre financie a rozpočet, ústavnoprávnemu výboru a Výboru Národnej rady pre poľnohospodárstvo a životné prostredie. Určila zároveň Výbor Národnej rady republiky pre financie a rozpočet ako gestorský výbor a lehotu prerokovania predmetného návrhu v druhom čítaní vo výboroch. Poslanci Národnej rady Slovenskej republiky, ktorí nie sú členmi (členmi výborov, pozn. red.), ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu, § 75 ods. 2 zákona o rokovacom poriadku Národnej rady Slovenskej republiky. K predmetnému návrhu zákona zaujali výbory Národnej rady Slovenskej republiky tieto stanoviská: odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – Výbor Národnej rady Slovenskej republiky pre rozpočet uznesením č. 477 zo dňa 13. júna 2023, ústavný, Ústavnoprávny výbor Národnej rady neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a odstavca, a § 52 ods. 4 zákona Národnej rady Slovenskej republiky č. 150/1996 (správne: č. 350/1996 pozn. red.) o rokovacom poriadku. Výbor Národnej rady Slovenskej republiky pre poľnohospodárstvo a životné prostredie o návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 rokovacieho poriadku Národnej rady Slovenskej republiky z neskorších predpisov nebol uznášaniaschopný. V uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce návrhy uvedené pod bodom IV. V bode 3 číslo, v bode, čl. I bode 3 prílohe sa slovo „1,5 tuku“ nahradzuje „1,5 % tuku“, ide o doplnenie chýbajúcej značky percenta. Výbor Národnej rady pre financie a rozpočet v článku, za druhé, v čl. I bod 3 bolo v prílohe celom texte skratka „gr“ nahrádza skratkou „g“. Ide o používanie skratky pre jednotku hmotnosti gram. Výbor Národnej rady pre financie a rozpočet. Návrh spoločnej správy vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 133. schôdzi dňa 13. júna 2023. Stanovisko gestorského výboru ani návrh spoločnej správy Výboru Národnej rady Slovenskej republiky pre financie a rozpočet neboli schválené, keďže návrh a stanovisko gestorského výboru odporúčať Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi nezískal súhlas potrebnej väčšiny Výboru Národnej rady Slovenskej republiky pre financie a rozpočet. Predseda Výboru Národnej rady Slovenskej republiky pre financie a rozpočet určil za spravodajcu výboru poslanca Národnej rady mňa, aby som schôdzu Národnej rady Slovenskej republiky informoval o výsledku rokovania výboru a navrhol Národnej rade Slovenskej republiky postup pri hlasovaní podľa príslušných ustanovení zákona č. 350/1996. Ďakujem, skončil som. Pán predseda, prosím, otvorte rozpravu.